Official Journal L 067 , 07/03/1998 P. 0048 - 0050



ROZHODNUTIE KOMISIE z 25. februára 1998 o dotazníku pre správy členských štátov o vykonávaní smernice Rady 94/67/ES o spaľovaní nebezpečného odpadu (vykonávanie smernice Rady 91/692/EHS) (Text s významom pre EHP) (98/184/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/692/EHS z 23. decembra 1991 o štandardizácii a racionalizácii správ o vykonávaní určitých smerníc týkajúcich sa životného prostredia[1] a na najmä články 5 a 6, so zreteľom na smernicu Rady 94/67/ES o spaľovaní nebezpečného odpadu[2], keďže článok 17 smernice 94/67/ES vyžaduje, aby členské štáty podávali správy o vykonávaní tejto smernice v súlade s článkom 5 smernice Rady 91/692/EHS; keďže takáto správa má byť vypracovaná na základe dotazníka alebo osnovy navrhnutej Komisiou v súlade s postupom ustanoveným v článku 6 smernice 91/692/EHS; keďže prvá správa sa bude týkať obdobia od roku 1998 do roku 2000 vrátane; keďže opatrenia, s ktorými počíta toto rozhodnutie, sú v súlade so stanoviskom vyjadreným výborom zriadeným v súlade s článkom 6 vyššie uvedenej smernice, PRIJALA TOTO ROZHODNUTIE: Článok 1 Týmto sa prijíma dotazník, ktorý tvorí prílohu tohto rozhodnutia a ktorý sa týka smernice Rady 94/67/ES o spaľovaní nebezpečného odpadu. Článok 2 Členské štáty použijú tento dotazník ako základ pre vypracovávanie správ, ktoré sú povinné predložiť Komisii na základe článku 5 smernice Rady 91/692/EHS a článku 17 smernice Rady 94/67/ES. Článok 3 Toto rozhodnutie je adresované členským štátom. V Bruseli 25. februára 1998 Za Komisiu Ritt BJERREGAARD členka Komisie PRÍLOHA DOTAZNÍK pre správu členských štátov o transpozícii a vykonávaní smernice 94/67/ES o spaľovaní nebezpečného odpadu Poskytnú sa odkazy na identifikáciu informácií, ktoré už boli predložené Komisii. I. TRANSPOZÍCIA DO VNÚTROŠTÁTNYCH PRÁVNYCH PREDPISOV 1. a) Boli Komisii poskytnuté podrobné informácie o zákonoch, iných právnych predpisoch a správnych opatreniach prijatých na účel dosiahnutia súladu s touto smernicou? (áno/nie) b) Ak je odpoveďou na a) "nie", zdôvodnite prečo. II. VYKONÁVANIE SMERNICE 1. a) Aké opatrenia vo všeobecnosti boli prijaté v súlade s článkom 3 ods. 1 na predchádzanie znečisťovaniu životného prostredia vyplývajúceho z postavenia, vybavenia a prevádzky spaľovní. b) Ak sú tieto informácie k dispozícii, uveďte počet povolení vydaných v súlade s článkom 3 ods. 1 a s nimi súvisiace prevádzkové kapacity. 2. a) Aké požiadavky pre udeľovanie povolení na spoluspaľovanie boli vo všeobecnosti prijaté v súlade s článkom 3 ods. 4? b) Boli výnimky do výšky v percentách stanovenej článkom 3 ods. 3 udelené v období šiestich mesiacov po začatí prevádzky v súlade s článkom 3 ods. 4? (áno/nie) c) Ak je odpoveďou na b) "áno", zdôvodnite prečo. d) Ak sú tieto informácie k dispozícii, uveďte počet povolení a celkový povolený objem spoluspaľovaného odpadu v súlade s článkom 3 ods. 3. 3. Aké opatrenia boli vo všeobecnosti prijaté v súlade s článkom 4 na zabezpečenie prístupu verejnosti k informáciám ustanoveným v uvedenom článku? 4. a) Aké opatrenia boli vo všeobecnosti prijaté v súlade s článkom 5 na predchádzanie alebo znižovanie negatívnych vplyvov na životné prostredie súvisiacich s dodávaním a prijímaním odpadov? b) Kde je to možné, uveďte počet výnimiek z odsekov 2 a 3 článku 5 udelených v súlade s článkom 5 ods. 4. 5. a) Boli v súlade s článkom 6 ods. 2 povolené požiadavky iné než tie, ktoré sú ustanovené v článku 6 ods. 4? (áno/nie) b) Ak je odpoveďou na a) "áno", uveďte podrobné údaje o počte prípadov a pre každý z nich uveďte povolené podmienky, ako aj výsledky vykonaných kontrol. c) Aké opatrenia boli vo všeobecnosti prijaté na splnenie článku 6 ods. 3? d) Aké opatrenia boli vo všeobecnosti prijaté v súlade s článkom 6 ods. 6 na zabezpečenie toho, aby prízemné znečistenie ovzdušia spôsobované emisiami nebolo významné? 6. a) Aké opatrenia boli vo všeobecnosti prijaté na splnenie požiadaviek ustanovených v článku 6 ods. 5 a článku 7 ods. 1 a 7 ods. 2? b) Aké opatrenia boli vykonané ohľadne maximálne prípustných dôb zastavenia, porúch alebo výpadkov čistiacich zariadení alebo meracích zariadení v súlade s článkom 12 ods. 2, ako aj ohľadne bezodkladného informovania príslušných orgánov v súlade s článkom 12 ods. 1 v prípade, ak boli prekročené limitné hodnoty emisií ustanovené v článku 6 ods. 5, článku 7 ods. 1 a článku 7 ods. 2 c) Boli vo vnútroštátnych predpisoch ustanovené limitné hodnoty emisií pre znečisťujúce látky iné ako tie, ktoré sú uvedené v článku 7? (áno/nie) d) Ak je odpoveďou na c) "áno", uveďte podrobné dôvody a pre každú znečisťujúcu látku uveďte emisnú hodnotu. e) Aké opatrenia boli vykonané na stanovenie príslušných limitných hodnôt emisií alebo smerných hodnôt v súlade s článkom 7 ods. 4 7. Aké opatrenia boli vo všeobecnosti prijaté na minimalizovanie vypúšťania odpadových vôd v súlade s článkom 8? 8. a) Aké opatrenia boli vo všeobecnosti prijaté v súlade s článkom 9 na zabezpečenie súladu so smernicami 75/442/EHS a 91/689/EHS? b) Ak sú tieto informácie k dispozícii, uveďte, či teplo produkované spaľovňou je opätovne využívané, druh využitia a účinnosti. 9. Aké opatrenia boli vo všeobecnosti prijaté na zabezpečenie splnenia požiadaviek na meranie v súlade s článkom 10, vrátane požiadaviek prílohy III? 10. Uveďte, vzhľadom na článok 13 ods. 2, počet prijatých oznámení o úplnom zastavení zariadení, vrátane kapacity spaľovania, počtu hodín a doby prevádzky. [1] Ú. v. ES L 377, 31.12.1991, s. 48. [2] Ú. v. ES L 365, 31.12.1994, s. 34.